ઊમિયાધામ અને પાટીદાર અગ્રણીઓને સરકારે વિનંતી કરી કે હાર્દિકને સમજાવે અને પારણા કરવાં. સી.કે. પટેલની અધ્યક્ષતામાં પાટીદાર સમાજના અગ્રણીઓ સોલા ઉમિયા કેમ્પસમાં ભેગા થયાં, અને પછી સરકાર સાથે ચર્ચા કરી, તો હાર્દિકના પાસ દ્વારા તેમને સી. કે. પટેલને ભાજપના એજન્ટ કહીને તેમની મધ્યસ્થીને ઠુકરાવી નાંખવામાં આવી હતી. આ પછી ઉમિયાધામ અને ધાર્મિક સંસ્થાના વડાઓ મધ્યસ્થી તરીકે ખસી ગયાં હતાં. અંતે પાસ અને હાર્દિક પટેલે ખોડલધામના નરેશ પટેલ પર વિશ્વાસ મૂક્યો, ઉપવાસના 14માં દિવસે નરેશ પટેલ હાર્દિકને મળ્યાં, અને નરેશ પટેલે કહ્યું ઉમિયાધામ અને ખોડલધામ સાથે મળીને સરકાર સાથે ચર્ચા કરીશું. હાલ હાર્દિક પારણાં કરી લે. નરેશ પટેલ જેવા ગયાં કે તરત જ હાર્દિક પટેલ સ્વેચ્છાએ સોલા સિવિલ હોસ્પિટલમાં દાખલ થઈ ગયાં, તેમને શ્વાસ લેવામાં તકલીફ થવા માંડી હતી અને પેટમાં દુખાવાની ફરિયાદ તો હતી. આ ઘટનાક્રમ પછી પાટીદાર અગ્રણીઓએ તો જાહેર કરી દીધુ કે હાર્દિક પટેલના પાસ દ્વારા લેખિતમાં મળે કે તમે મધ્યસ્થી કરો તો જ પાટીદારના ધાર્મિક સંસ્થાઓ મધ્યસ્થીનો રોલ ભજવશે.